google/wiki40b huggingface dataset:
West Tripura (distrikt)

Demografi

Ved folketellingen i 2011 var det 1 724 619 innbyggere i distriktet, mot 1 532 982 i 2001. Den urbane befolkningen utgjør 39,27 % av befolkningen.
Barn i alderen 0 til 6 år utgjorde 10,71 % i 2011 mot 12,58 % i 2001. Antallet jenter i den alderen per tusen gutter er 942 i 2011 mot 967 i 2001.
Urien av Rheged

Urien var konge av Rheged i nordre England og søndre Skottland i det 6. århundre.
Han er kjent for å ha samlet flere keltiske stammer og vunnet flere slag mot anglerne i Bernicia. Hans handlinger ble omtalt i Taliesins verk, som i sin tur er bevart i håndskriften kjent som "Taliesins bok" (Llyfr Taliesin).
Urien fikk fire sønner; Owain som etterfulgte ham som konge av Rheged, Riwallawn, Run og Pascen. Ifølge Nennius' Historia Brittonum skal han ha blitt myrdet av en av sine allierte, Morcant, under beleiring av anglerne på øya Metcaud (dagens Lindisfarne).

Arthurlegenden

I legenden om kong Arthur er han kjent som kong Urien av Gore. Konge over det mytiske landet Gore. Lot av Orknøyene og Auguselus av Skottland blir regnet som hans brødre. I Uther Pendragons regjeringstid ble Urien gift med Arthurs søster (ofte Morgan le Fay, men noen ganger er hun nevnt ved andre navn). Urien er blant de kongene som i begynnelsen nekter å godkjenne Arthur som Uthers etterfølger, men etter en kort krig blir opprøret slått ned og Urien og de andre sverger troskap til Arthur.
St. Johanneslogen St. Mikael til det gamle Gilde

St. Johanneslogen St. Mikael til det gamle Gilde er en frimurerlosje i Den Norske Frimurerorden (St. Johannesloge nr. 55), som ble grunnlagt den 27. september 2002 i Voss. Logen ble fra første stund underlagt Bergens Provincialloge.
Voss Broderforening ble grunnlagt den 27. september 1968 under St. Johanneslogen Oscar til de syv Bjerge, og ble opphøyd til deputasjonsloge den 17. november 1987. I 2002 ble logen selvstendig. Logens valgspråk er Conjuncti ad Astra (Sammen mot Lyset).
Keiser Muzong av Tang

Keiser Muzong av Tang (født 795, død 25. februar 824) var keiser under Tang-dynastiet i Kina, fra 821 til 824.
Gent-traktaten

Freden i Gent eller Gent-traktaten var en fredsavtale som ble undertegnet den 24. desember 1814 i Gent i nåværende Belgia. Traktaten gjorde offisielt slutt på 1812-krigen melom USA og Storbritannia. Krigshandlingene fortsatte til 1815, ettersom meldinger om freden ikke nådde Nord-Amerika før slaget ved New Orleans hadde stått i januar dette året. Hovedsakelig gikk avtalen ut på å gjenopprette forholdene til slik de hadde vært ved krigsutbruddet (status quo ante bellum).

Forhandlinger

Den britiske delegasjon besto av de mindre betydelige diplomatene William Adams, James Lord Gambier og Henry Goulburn. Møte ble  forsinket i en uke eller mer ettersom de britiske diplomatene ikke hadde myndighet til å forhandle enkelt punkter, og måtte vente på ordre fra London. Den amerikanske delegasjonen - John Quincy Adams, James A. Bayard, Sir Henry Clay, Albert Gallatin og det yngre medlemmet Jonathan Russell - hadde full forhandlingsautoritet.
Gent-traktaten ble godkjent av det britiske parlamentet den 30. desember og av kongressen og senatet i USA i februar 1815. President James Madison utvekslet ratifiseringsdokument med en britisk diplomat i Washington den 17. februar, og traktaten ble offentliggjort den 18. februar.

Resultat

Traktaten gjenoprettet tilstanden mellom de to landene til slik den hadde vært før krigen. Den førte altså til ingen endringer i territoriet, men USA beholdt visse tidligere spanske områder, som ikke var omfattet av avtalen. Krigsfanger skulle sendes tilbake til sine respektive hjemland. Krigshandlinger som angrep på handelsskip og sjøfolk og handelsblokader, ble ikke nevnt i avtalen.
Mye av avtalen, som planer om felles kamp mot slavehandel og visse rettigheter for den amerikanske urbefolkning, førte aldri til noe mer. 
Men fredsavtalen symboliserte en begynnelse på samarbeid mellom de tidligere fiendene Storbritannia og USA. Både 1812-krigen og avsluttingen av den ga USA større tro på seg selv som maktnasjon. Den førte også til at den britiske kolonien Canada fikk en tydeligere identitet som egen nasjon.
Ribosom

Ribosomer ( av ribonukleinsyre, RNA og gr. soma – kropp) er små komplekser av protein og RNA som produserer proteiner i celler.
Ribosomer finnes i et stort antall i cellenes cytosol hos de fleste organismer. Her fungerer de i translasjonen, det vil si oversetting av den såkalte genetiske koden, som er lagret i DNA, til proteiner.
Proteiner er bygd opp av aminosyrer, og i første omgang bestemmes strukturen til et protein av aminosyrenes rekkefølge. Denne rekkefølgen er igjen bestemt av basene i DNA. Ribosomene binder til RNA. Tre baser, eller tripletter, tilsvarer en aminosyre. Flere tripletter kan kode for samme aminosyre. Aminosyrene binder til hverandre via peptidbindinger, og et polypeptid frigjøres.
I cellene finnes mRNA; budbringer-RNA fra DNA til ribosomene, rRNA; ribosomalt RNA som er bestanddel av ribosomene, og tRNA. tRNA er transport-RNA som binder aminosyrer til seg og frakter dem til ribosomene. tRNA er relativt små makromolekyler med en helt bestemt oppbygning som gjør dem i stand til å gjenkjenne triplettene i mRNA.
Som nevnt finnes ribosomene i cellens cytosol. Her kan de enten være frie eller assosiert med det det såkalte ru endoplasmatiske retikulum (ru ER). Produksjon av proteiner foregår da til innsiden av ER, og det er gjerne proteiner som skal til cellemembranen eller som skal skilles ut av cellen.
Sebastian Virdung

Liv

Virdung var elev av Johannes von Soest, ble immatrikulert i Heidelberg i 1483 og var virksom ved stedets hoffkantori fra 1483 til 1505. I 1489 ble han sogneprest i Lengenfeld ved Velburg. Fra 1500 til 1507 var han kapellan ved Burg Stahleck ved Bacharach. Etter en kort tjenestetid i Württemberg tjente han som altsanger og lærer (praeceptor) ved Katedralen i Konstanz fra 1507 til 1509. Han forlot Konstanz i 1508, og oppholdt seg i Augsburg under Riksdagen i 1510.
De historiske sporene etter Sebastian Virdung forsvinner etter utgivelsen av Musica getutscht und außgezogen i Basel 1511.
Bart Gets Hit by a Car

Handling

En vakker dag i Springfield kjører Bart nedover gaten på skateboardet sitt. Plutselig blir han truffet av bilen til Mr. Burns. Bart blir sendt opp en gul rulletrapp hele veien opp til himmelen får han streng beskjed om å ikke spytte over etter en lang og informativ samtale med djevelen, blir Bart gjenopplivet på sykehuset. Etter en gjenforening med foreldrene ser familien at en ukjent mann har fulgt etter ambulansen. Han prøver å få familien med på å saksøke Mr Burns for ulykken. Familien er ikke helt enig. Senere skifter Homer mening og med hjelp av advokat Lionel Hutz og en «quack» doktor ved navn Nick Riviera går de i retten mot Burns. Det hele går bra helt til Homer forsnakker seg hjemme hos Burns og det ender med at Marge blir satt som vitne. Marge klarer ikke å lyve og de taper saken når retten finner ut at Bart ikke hadde noe særlig smerte i det hele tatt. Homer får splittede følelser for Marge etter dette og drar til Moe's. Marge følger etter og der innrømmer Homer at han er usikker på om han fortsatt elsker Marge eller ikke. Hun ber han om å se henne inn i øynene og finne det ut med en gang. Når Homer ser på henne utbryter han at han elsker henne mer enn noen gang.
Lagtingsvalget på Færøyene 1945

Lagtingsvalget på Færøyene 1945 ble avholdt 6. november 1945.
Antallet representanter i Lagtinget ble redusert fra 25 til 23.
Flisby

Flisby er et tettsted i Nässjö kommune i Jönköpings län i Småland i Sverige. I 2010 hadde tettstedet 201 innbyggere.
Porsche Cayenne

Ytelser

Den turboladede utgaven har ekstremt høye ytelser til å være en SUV. Modellen er omtrent like rask fra 0-100 km/t som Porsches Boxster S. Produsenten oppgav en akselerasjonstid på 5,6 sekunder.
Spionasjesaken i Stortinget 2018

Spionasjesaken i Stortinget 2018 gjaldt PSTs siktelse i 2018 av en russisk statsborger, mistenkt for spionasje mot Norge. Russeren ble først varetektsfengslet, men senere satt fri da politiet ikke kunne oppfylle lagmannsrettens krav til videre fengsling. Saken ble henlagt i april 2019.

Sakens forløp

Saken begynte ved at Mikhail Botsjkarev, en IT-rådgiver ved det russiske parlamentet, ble arrestert lørdag 22. september 2018 på Gardermoen av Politiets sikkerhetstjeneste (PST), beskyldt for spionasje mot Norge. Dette skal ha hendt under et digitaliseringsseminar i regi av Europeisk senter for parlamentarisk forsking og dokumentasjon (ECPRD) på Stortinget i dagene før arrestasjonen. Nasjonal sikkerhetsmyndighet (NSM) støttet PST i etterforskingen, og beslagla noe elektronisk utstyr, mellom annet avlesingsutstyr til adgangskort. PST siktet mannen for brudd på paragraf §121 i straffeloven; Etterretningsvirksomhet mot statshemmeligheter. Den latviske avisen Meduza så på denne saken som en tydelig forbindelse til Frode Berg-saken.
Oslo tingrett avsa kjennelse for varetektsfengsling frem til torsdag 18. oktober 2018, men avslo å forlenge fengslingen. Tingretten la vekt på at PST hadde fått tilgang til alle data den siktede hadde, inkludert hemmelige passord, og at PST sammen med Nasjonal sikkerhetsmyndighet burde ha god nok teknisk kunnskap til å gjøre seg bruk av dette. PST anket likevel avgjørelsen til Borgerting lagmannsrett, og fikk frist til fredag 19. oktober klokken 1200 med å finne bevis som holder til videre fengsling. Dette kunne de ikke, og russeren ble løslatt samme dag.
Valentina Matvijenko, leder av føderasjonsrådet i Russland, uttalte senere at «[de] forventer en unnskyldning og en garanti om at senatorene og ansatte i føderasjonsrådet som deltar på arrangementer i Norge, vil bli beskyttet. Vi vil ikke dra på besøk så lenge det ikke foreligger noen slik garanti ennå.» De hevdet at anklagene mot russeren var grunnløse. 3. april 2019 ble det kjent at saken var henlagt.
Sexsymbol

Sexsymbol er en berømt person, kvinne eller mann, ofte en skuespiller, musiker, fotomodell, tenåringsidol eller sportsstjerne, som er internasjonalt kjent for sin seksuelle attraksjonskraft og «erotiske kapital» hos et publikum. Kjente personer, berømtheter og celebriteter inngår i en form for «stjernesystem» i tabloidavisene, ukeblader, talkshow og lignende, og hvor disse spiller en viktig rolle i å skape og opprettholde en offentlig oppmerksomhet om hvilke stjerner som blir betraktet som attraktive. Denne mediaindustrien blir på sitt vis opprettholdt av et sterk offentlig krav etter seksuelt fristende fotografier eller filmopptak av kjendisene, inkludert både poserte, lettkledde publisitetbilder for magasiner som Maxim og andre, og uautoriserte bilder tatt på stranden eller nattklubber tatt av paparazzier med telelinse. 
Det er ingen offentlig godkjennelse av hvem som har sexappell eller ikke. I de fleste tilfeller er det en kombinasjon av et generelt godt utseende ifølge kulturens skjønnhetsidealer, en bestemt ungdommelig alder og en viss mengde mediaoppmerksomhet. Enkelte magasiner lager lister hvor de rangerer kjendisene etter hvor seksuelt attraktive de er, eksempelvis «De hundre mest sexy menn eller kvinner». Når stjernen når en viss alder og generelt ikke er ungdommelig lenger, eller er mindre aktiv eller mindre eksponert i media, forsvinner som regel også påstanden om å være sexsymbol.

Musikk

Musikere, hovedsakelig innenfor populærmusikk som popstjerner og rockestjerner, var blant de første som ble betraktet som sexsymboler. En del av de mest kjente er blant andre Elvis Presley, medlemmene av The Beatles og The Rolling Stones, Jim Morrison, Sid Vicious, Jimi Hendrix,  David Bowie, Debbie Harry, Sting, Prince, Michael Jackson, Kenny Chesney, Billy Idol, Janet Jackson, Mariah Carey, Madonna, Rihanna, Beyoncé Knowles, Steven Tyler, Britney Spears, Cher, Justin Timberlake, Shakira, Lady Gaga, Christina Aguilera o.a.

Modeller

Mange modeller og supermodeller er godt nok kjent til at mange av dem blir betraktet som sexsymboler. En del av dagens sexsymboler som har blitt kjent som modeller er blant andre Cindy Crawford, Claudia Schiffer, Elle Macpherson, Naomi Campbell, Linda Evangelista, Gisele Bündchen, Ana Beatriz Barros, Adriana Lima, Alessandra Ambrosio, og Heidi Klum.

Tegneserier

1930-tallets tegneseriefigur Betty Boop er kjent som første og en av de mest berømte sexfigurer innenfor tegnefilm. Etter Betty Boop er det kanskje først og fremst figuren Jessica Rabbit, som Kathleen Turner ga stemme til i tegnefilmen Hvem lurte Roger Rabbit?, som er betraktet som det neste store animerte sexsymbolet.
Dróttkvætt

Drottkvætt (norrønt dróttkvætt) er et norrønt eller fornnordisk versemål beslektet med fornyrdislag og ljodahått. Drottkvætt er det mest kompliserte av alle de gamle norrøne versemålene. Som navnet antyder er drottkvætt (fra drott = konge, og kvede, dikte) den mest selvsagte formen for hyllingsdikt tilskrevet en hersker eller konge. Å beherske drottkvætt, helst på stående fot og improvisert, var det beste beviset på en skalds dyktighet, eller skaldeskap.

Versmålet

Versene har strofer på åtte rader hvor radene hører sammen parvis (sammenlign fornyrdislag). Hver rad har tre betonte stavelser. Alle radene inneholder allitterasjoner eller andre former for rim – ulike rader har et partiell konsonantrim (kalt for skothending), like rader har et vanlig rim, men ikke nødvendigvis i bestemt orden (aðalhending). Hvert halvrim må ha nøyaktig tre stavelser, hver rad avsluttes med en trochee (en lang stavelse fulgt av en kort).
Kjenninger var en viktig del i verseformen, ikke minst for at de var en praktisk nødvendighet for å kunne oppfylle versemålets krav. Et annet mål på skaldens dyktighet og versemålets krav er at man tvinges til å ha flere parallelle tråder i diktet, noe som naturligvis er meget vanskelig å improvisere.
Dovrefjell hotell

Dovrefjell hotell er et hotell som ligger på Dombås: Det ble opprinnelig bygd som lasarett av den tyske okupasjonsmakten på Dombås under andre verdenskrig. Lasarettet ble tatt i bruk som hotell etter krigen, og var lenge drevet av Norsk Folkeferie. I senere år er hotellet en del av Norlandia-kjeden.
Skånske lov

Skånske lov (svensk: Skånelagen) er den eldste danske landskapslov og en av de eldste nordiske, nedskrevne lovsamlinger fra det 13. århundre.
Loven ble anvendt i den geografiske regionen Skåneland som den gang besto av Skåne, Halland, Blekinge og Bornholm. I en kortere periode, ble den også anvendt på Sjælland.
Skånske lov ses i flere middelaldermanuskripter, deriblant i Codex Runicus, datert til omkring 1300 og skrevet på runer. Foruten Skånske lov inneholder samlingen her også Skånsk kirkelov og danskenes eldste sang Drømte mig en drøm i nat.
Erkebiskop i Lund, Anders Sunesen, bearbeidet Skånske lov til latin i Liber Legis Scanie.
Loven var gjeldende inntil 1683, hvor det ble innført svensk rett i Skåne, Halland og Blekinge.
Kenyas herrelandslag i rugby union

Kenyas herrelandslag i rugby union representerer Kenya i internasjonal rugby union.
Kenyas første landskamp ble spilt i 1954 i Arusha, og endte med seier mot Tanganyika.
Coelotrachelus

Utseende

Middelsstore (6-8 millimeter), avlange, halvmatte, rødbrune til svarte gjødselbiller. Hodet er skovlformet, gjerne litt innbuktet foran, oftest med et par små tenner på forkanten. Pronotum er avrundet, oftest med en markert, flat sidekant (brem), innbuktet bakerst. Dekkvingene har fine punktrader og er ellers knapt synlig punkterte. For-leggen har tre korte tenner.

Levevis

Artene lever i ganger gravd av gnagere i kinnposerottefamilien (Geomyidae).

Utbredelse

Slekten er utbredt i det sørvestlige Nord-Amerika og Mexico.
Gubben Lars og trillebåra

«Gubben Lars og trillebåra» er et skillingstrykk. Alf Prøysen presenterte det i sin visespalte i «Magasinet for alle» i 1956. Han omtalte den som en vise av ukjent opprinnelse.

Teksten

1.Gubben Lars var ganske noe av en raring

folk fortalte han var litt tåkete der

hvor han hadde hjernemassen i forvaring

døm nå selv når du får høre dette her.
2.Gubben Lars var ganske ensom her i verden,

halt og skakk og skjev og hvit i skjegg og hår,

men han fikk seg da en følgesvenn på ferden

da han kjøpte seg en gammel trillebår.
3.Gubben Lars og trillebåra var på vandring

titt og trutt og hjulet skrek og dreiet rundt.

Og når trillebåra røk til en forandring

drog han ståltråd rundt hvor skrammelet gikk sundt.
4.Gubben Lars og trillebåra tok en ende

med forferdelse en lørdagskveld i vår.

For det hendte seg at det tok til å brenne,

i den hytten hvor de delte livets kår.
5.Gubben Lars kom til å våge seg så nære

at hans skjegg og hår begynte til å svi,

og han skrek: Nehei så drabelen fortære

jeg vil ikke miste trillebåra mi.
6.Gubben Lars skjøt modig hjertet opp i barmen

han vil minnes, ja så lenge verden står.

For han stupte seg på hodet inn i varmen

og ble stekt ved siden av sin trillebår.
7.Dagen etter traff en lyd Sankt Peters øre

mens han morgentur ved himmelporten gikk.

Og han mumlet: Denne har nok glemt å smøre

for det var en gudsjammerlig musikk.
8.Der hvor veien deler seg i tvende veie

fikk han se det strøk en gammel mann forbi.

Han skjøv foran seg en gammel fillegreie

det var Gubben Lars med trillebåra si.
Oseaniatouren i landeveissykling 2015

Oseaniatouren i landeveissykling 2015 er den 11. sesongen av UCI Oceania Tour.
It`s All Too Much

Innspilling

De Lane Lea Music Recording Studios var et kjellerstudio som i 1967 lå tvers ovenfor Holborn Underground Station i 129 Kingsway. 25. mai 1967 samlet The Beatles seg der for å spille inn George Harrisons «It's All Too Much» (som het «Too Much» til å begynne med). Det hele starter med at John Lennon sier «see you more!!» mens en forvrengt gitar avbryter ham og holder det gående i noen sekunder. Så markerer orgelet seg i noen takter før Ringo Starr trommer det hele i gang. En del tid ble bruk til å øve inn sangen, men de rakk å spille inn fire tagninger med grunnkompet. 26. mai 1967 ble først tagning 4 overført til en annen firesporsteip, slik at de fikk lagt på perkusjon, hånklapp, kor samt Harrisons vokal (sistnevnte innspilt to ganger).
2. juni 1967 hadde de leid inn fem musikere til å ta seg av fire trompeter og en bassklarinett. En av trompetistene het David Mason som også hadde bidratt med sine ferdigheter på «Penny Lane», «A Day in the Life», «Magical Mystery Tour» og senere «All You Need Is Love». Han husker denne innspillingsøkten var preget av at Harrison var usikker på hva han ønsket for sangen. Produsent George Martin var tilstede denne kvelden, men ikke de to foregående innspillingsøktene.
3:57 ut i sangen begynner blåserne å spille noe som ligner veldig på «The Prince of Denmark's March» (dansk: «Prins Jørgens March») som ble komponert av Jeremiah Clarke på slutten av 1600-tallet. Deretter på 4:13 begynner Harrison å synge et sitat fra «Sorrow» som The Merseys hadde en hit med i Storbritannia i april 1966. Originalen tilhørte The McCoys og de ga ut sin versjon som B-side til singlen «Fever» i 1965. David Bowie ga ut en coverversjon av den i 1973.

Yellow Submarine Soundtrack

I 1999 kom Yellow Submarine Soundtrack ut. «It's All Too Much» var blant de femten sangene som ble med. Det som var blitt gjort der, var at de opprinnelige firesporsteipene hvor de hadde spilt inn grunnkompene, ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.

Bootlegs

En rekke piratutgivelser inneholder «It's All Too Much» i sin helhet; altså uten at den toner ned etter 6 minutter og 28 sekunder. Fra 3:07 til 3:41 ut i sangen hører man først et ektra refreng og så et ektra vers. I tegnefilmen Yellow Submarine hører man det ekstra verset, men ikke det ekstra refrenget. Og i sluttsekvensen som ikke ble med på albumet, hører man Lennon og McCartney som uttaler «too much» mer i retning av «tuba» og «Cuba».
Talla

Frazioni

Kommunen omfatter følgende frazioni:
Bicciano, Capraia, Faltona, Pieve di Pontenano, Pontenano, Santo-Bagnena
Europavei 8 (Finland)

Historikk

Betegnelsen E78 ble innført 1. juni 1965 for strekningen Tromsø – Kilpisjärvi – Torneå. UNECE besluttet i 1983 å reformere systemet. E78 fikk da nummeret E08. E8 ble forlenget fra Torneå til Åbo i 2002.
Sofja Tikhonova

Idrettskarriere

7. desember 2013 debuterte hun i verdenscupen i skihopping i Lysgårdsbakkene på Lillehammer, hvor hun akkurat ikke nådde finaleomgangen med en 33.-plass.
Tikhonova tok individuelt gull og lagsølv i European Youth Olympic Festival i Vorarlberg i januar 2015, og under en uke senere fulgte hun opp med individuelt gull i Junior-VM på ski 2015, foran østerrikerne Elisabeth Raudaschl og Chiara Hölzl.
Hun deltok i Vinter-OL for ungdom 2016, der hun fikk to medaljer. I øvelsen kombinert mikslag, der to langrennsløpere, to skihoppere og en kombinertløper utgjorde et lag, tok hun gull med Russland og hoppkollega Maksim Sergejev, langrennsløperne Maja Jakunina og Igor Fedotov, og kombinertutøveren Vitalij Ivanov. Individuelt kom hun på 2.-plass, bak slovenske Ema Klinec.
Chris Daw

Idrettskarriere

Under Paralympics 1988 deltok han på både 200 m, 400 m og 800 meter. Han ble han slått ut i semifinaleheatet på 200 og 400 meter, og endte der på hhv. 13.- og 12.-plass. På 800 meter endte han på 18.-plass. Under Paralympics i 2000 deltok han også i rullestolrugby, og fikk 4.-plass sammen det canadiske laget, etter at de tapte bronsefinalen 32-44 for New Zealand. 
Daw begynte med rullestolcurling i 2000, og deltok i sitt første VM ved VM i rullestolcurling 2002, der Canada kom på 2.-plass, med Daw som skip. Sveits vant dette mesterskapet. Han var også skip ved VM i rullestolcurling 2004, der Canada fikk bronsemedalje, og ved Paralympiske vinterleker 2006, der Canada vant. 
Han ble canadisk mester tre år på rad i 2004, 2005 og 2006. Han spilte sitt siste VM i 2007, der Canada kom på 4.-plass. 
I 2007 trakk han seg fra det canadiske landslagsuttaket, men spilte igjen for Newfoundland i 2008, og British Columbia i 2009. Han var leder for Vancouver Curling Club da klubben overtok Olympic Curling center (i dag Hillcrest Center) i 2011. Han spilte sammen Jim Armstrong i 2011, på et lokalt lag, men de greide ikke å vinne British Colombia-mesterskapet. I desember 2011 gjorde han kjent at han la opp som aktiv rullestolcurlingspiller.
Hannah Scriven

Idrettskarriere

Scriven kom på niendeplass individuelt i De internasjonale øylekene 2015. Jersey vant lagkonkurransen i kvinneklassen dette året. 
I De internasjonale øylekene 2017 kom hun på 16.-plass individuelt, mens Jersey fikk bronse i lagkonkurransen.
Guitar Nova

Guitar Nova er et musikkalbum med Erik Wøllo, utgitt i 1998.
Kanonisk LR-parser

En kanonisk LR parser eller LR(1) parser er innenfor informatikken betegnelsen på en LR(k)-parser med k=1, det vil si en parser med en enkelt lookahead terminal. Alle parsere med k>1 kan omdannes til en LR(1)-parser. Den kan håndtere alle deterministiske kontekstfrie språk. Tidligere ble LR(k) parsere unngått på grunn av de store minnekravene sammenlignet med LALR-parsere og LL(1) parsere. En «minimal LR(1)-parser» som har tilnærmet minnekrav som LALR, er de siste årene blitt tilbydd av flere parser generatorer.
Liksom de fleste parsere, blir LR(1) parsere automatisk generert av kompilator-kompilatorer som GNU Bison, MSTA, Menhir, HYACC og LRSTAR.